Diari Oficial de la Generalitat Valenciana


Sumari del DOGV 9994, del 27-11-2024 (2024/12139)

ACORD de 26 de novembre de 2024, del Consell, pel qual s'autoritza una transferència de crèdit entre programes, del capítol VI al capítol II de la Conselleria de Sanitat, per import de 4.920.000,00 euros. (Expedient 10.043/24).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12732

CVE
:   SXMF-V-9516-42547

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

Mitjançant expedient de modificació pressupostària número 10.016/2024 (MCRED/2024/0108773518) es va autoritzar una generació de crèdits en el capítol VI dels programes 411E00 «Investigació en Ciències de la Salut» i 412B29 «Informació per a la Salut» per un import global de 9.420.000,00 euros.

Esta generació venia motivada per ingressos finalistes procedents del Ministeri de Sanitat corresponents al Marc Estratègic d'Atenció Primària i Comunitària (codi de fons TE23000005).

Per a la consecució dels fins objecte de l'ingrés, es proposaren els següents projectes, amb càrrec als programes 412B29 i 411E00, respectivament:

|  |  |
| --- | --- |
| *Títol del projecte* | *Import €* |
| Impuls de l'ús del BIGDATA i Intel·ligència Artificial per a la millora de l'Atenció de les Malalties Cardiovasculars en Atenció Primària. | 4.500.000,00 |
| Impuls d'ús d'assistents cognitius, ferramentes intel·ligents (anamnesis i diagnòstiques), APP,s i IoT en Atenció Primària. | 4.920.000,00 |
| Total | 9.420.000,00 |

  

Per la seua part, el 24 de juliol de 2024 es va celebrar reunió del Consell Interterritorial del Sistema Nacional de Salut (CISNS) aprovant la distribució territorial i els criteris de repartiment dels crèdits per al Marc Estratègic d'Atenció Primària i Comunitària i Infraestructures i Equipament d'Atenció Primària i Comunitària, amb càrrec al pressupost de gastos del Ministeri de Sanitat en l'exercici pressupostari 2024. En esta reunió es van establir les condicions d'elegibilitat i execució dels  projectes finançats tant per als fons de l'anualitat 2024 com per als romanents de l'anualitat 2023.

Respecte als fons previstos per a finançar el projecte de «Impuls de l'ús d'assistents  cognitius, ferramentes intel·ligents (anamnesis i diagnòstiques), APP’s i IoT en Atenció Primària», la Secretaria Autonòmica de Planificació, Informació i Transformació Digital indica que tenen la condició de fons romanents ja que el projecte no es va executar.

Per això, la Conselleria de Sanitat ha presentat projectes per a ser finançats segons la distribució de fons del CISNS (incloent els romanents), sent necessari que es transferisca el crèdit inicialment consignat en el capítol VI del programa 411E00, al capítol  II del programa 412B29, tenint en compte que la Sanitat és un servei públic fonamental, que el crèdit la minoració del qual es proposa, a data actual, no està vinculat a compromisos pendents i encara que està afecte a finançament condicionat, les actuacions a executar estan incloses en el Marc Estratègic d’Atenció Primària i Comunitària, i que la modificació proposada no té cap incidència en el compliment dels objectius del programa.

A este efecte i en virtut del que es disposa en l'article 44 i 49.1.c) de la Llei 1/2015, de 6 de febrer, d'hisenda pública, del sector públic instrumental i de subvencions, i els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda i Economia, el Consell, prèvia deliberació,

ACORDA

*Primer*

Autoritzar una minoració de crèdit en l'aplicació i per l'import que es detalla a continuació:

|  |  |  |  |
| --- | --- | --- | --- |
| *Aplicació pressupostària* | *Projecte d'inversió* | *Codi de fons* | *Import €* |
| G01100301GE00000. G.411E00.64903 | DI40000000 | TE23000005 | 4.920.000,00 |

  

*Segon*

Autoritzar un increment de crèdit en l'aplicació i per l'import que es detalla a continuació:

|  |  |  |
| --- | --- | --- |
| *Aplicació pressupostària* | *Codi de Fons* | *Import €* |
| G01100300GESC000. G.412B29.22950 | TE23000005 | 4.920.000,00 |

  
  

València, 26 de novembre de 2024

Susana Camarero Benítez

Consellera secretària